				|

		52013PC0507

			Proposta għal REGOLAMENT TAL-KUNSILL dwar l-istabbiliment tal-opportunitajiet tas-sajd għall-inċova fil-Bajja ta' Biscay għall-istaġun tas-sajd 2013/14 /* COM/2013/0507 final - 2013/0236 (NLE) */

			   	MEMORANDUM TA' SPJEGAZZJONI
1.           IL-KUNTEST TAL-PROPOSTA
Ir-Regolamenti tal-Kunsill dwar
l-opportunitajiet tas-sajd adottati matul it-tieni nofs ta' kull sena ma
għadhomx jinkludu t-TAC għall-inċova fil-Bajja ta' Biscay
minħabba ċ-ċiklu annwali differenti segwit mill-bijoloġija
ta' dan l-istokk u l-parir xjentifiku dwaru. Jeħtieġ li tiġi
stabbilita TAC għall-inċova kull sena, lejn Lulju.
Permezz tar-Regolament tal-Kunsill (KE)
Nru 694/2012, il-Kunsill stabbilixxa t-TAC għas-sajd li jisfrutta dan
l-istokk applikabbli mill-1 ta' Lulju 2012
sat-30 ta' Ġunju 2013. It-TAC u l-allokazzjoni tagħha
lill-Istati Membri kkonċernati issa jridu jiġu ffissati
għat-12-il xahar li jmiss.
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET TAL-IMPATT
Wara li kkunsidra l-għanijiet
tal-Politika Komuni tas-Sajd, stipulati fir-Regolament tal-Kunsill (KE)
Nru 2371/2002 tal-20 ta' Diċembru 2002 dwar
il-konservazzjoni u l-isfruttar sostenibbli ta' riżorsi tas-sajd skont il-Politika
Komuni dwar is-Sajd, l-opportunitajiet tas-sajd għandhom jiġu
stabbiliti skont il-parir xjentifiku disponibbli u billi jitqiesu l-aspetti
bijoloġiċi u soċjoekonomiċi, filwaqt li jkun żgurat
trattament ġust bejn is-setturi tas-sajd.
Il-parir tal-Kumitat Xjentifiku, Tekniku u
Ekonomiku għas-Sajd (STECF) ta' Lulju 2013 għall-istokk
tal-inċova fil-Bajja ta' Biscay hu bbażat fuq l-istaġun tas-sajd
li jibda fl-1 ta' Lulju 2013 u jintemm
fit-30 ta' Ġunju 2014.
Skont il-parir tal-STECF, il-bijomassa
tal-istokk riproduttiv hija stmata madwar 56 055 tunnellata. Wara li
kkunsidra l-proposta tal-Kummissjoni tad-29 ta' Lulju 2009
għal Regolament li jistabbilixxi pjan fit-tul għall-istokk
tal-inċova fil-Bajja ta' Biscay u s-sajd li jisfrutta dak l-istokk[1] u filwaqt li kkunsidra
l-valutazzjoni tal-impatt li fuqha hija bbażata dik il-proposta, li
tipprovdi għall-valutazzjoni l-iktar riċenti tal-impatt
tad-deċiżjonijiet dwar l-opportunitajiet tas-sajd għal dan
l-istokk, ir-Regolament (UE) Nru 694/2012 iffissa t-TAC għal dan
l-istokk skont ir-regola tal-ħsad stipulata fil-proposta.
Fl-2013 ġew riveduti l-metodoloġija
u l-parametri bijoloġiċi li juża l-Kunsill Internazzjonali
għall-Esplorazzjoni tal-Baħar (ICES) biex jivvaluta l-istatus
tal-istokk tal-inċova. Fid-dawl ta' din l-informazzjoni xjentifika
ġdida, fil-futur qarib jaf ikun jixraq li ma tiġix riveduta biss
ir-regola attwali għall-kontroll tal-ħsad stipulata fil-proposta
tal-Kummissjoni tad-29 ta' Lulju 2009 iżda anki li
jerġgħu jitqiesu miżuri oħra tal-ġestjoni tas-sajd.
F'dal-każ, ikunu jistgħu jiġu proposti emendi skont dan. Sakemm
issir din ir-reviżjoni, jixraq li tibqa' tapplika r-regola attwali
għall-kontroll għax hu kkonfermat li tibqa’ prekawzjonarja iżda
anki għax din tiggarantixxi l-prevedibbiltà tal-qbid u l-istabbiltà
għas-settur tas-sajd. Il-Kunsill Konsultattiv Reġjonali
rilevanti (ir-RAC tal-Ilmijiet tal-Lbiċ) kien qed isegwi dawn
l-iżviluppi xjentifiċi, u l-konsultazzjonijiet informali fost
il-membri tiegħu juru li dan l-approċċ jistgħu jaqblu
miegħu. Il-RAC se jkun assoċjat mal-ħidma li jmiss biex
jerġgħu jiġu vvalutati r-regola għall-kontroll
tal-ħsad u regoli oħra tal-ġestjoni, bħall-istaġun
regolatorju, li se tagħmel il-Kummissjoni bil-korpi konsultattivi xjentifiċi
tagħha.
Għaldaqstant, it-TAC
għall-istaġun tas-sajd mill-1 ta' Lulju 2013
sat-30 ta' Ġunju 2014, għandha tiġi stabbilita
għal 17 100 tunnellata, skont ir-regola tal-ħsad stipulata
fil-proposta li tissemma hawn fuq.
Il-Kunsill huwa mitlub jadotta din il-proposta
malajr kemm jista' jkun sabiex is-sajjieda jkunu jistgħu jippjanaw
l-attivitajiet tagħhom għall-istaġun tas-sajd il-ġdid.
2013/0236 (NLE)
Proposta għal
REGOLAMENT TAL-KUNSILL
dwar l-istabbiliment tal-opportunitajiet
tas-sajd għall-inċova fil-Bajja ta' Biscay għall-istaġun
tas-sajd 2013/14
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea u, b'mod partikolari, l-Artikolu 43(3)
tiegħu,
Wara li kkunsidra l-proposta tal-Kummissjoni
Ewropea,
Billi:
(1)       Hija r-responsabbiltà
tal-Kunsill li jistabbilixxi l-opportunitajiet tas-sajd għal kull tip ta'
sajd jew grupp ta' sajd. Dawn l-opportunitajiet tas-sajd għandhom
jitqassmu fost l-Istati Membri b'tali mod li f'kull Stat Membru tkun
żgurata l-istabbiltà relattiva tal-attivitajiet tas-sajd għal kull
stokk jew grupp ta' stokkijiet u billi jitqiesu sew l-għanijiet
tal-politika komuni tas-sajd stabbiliti bir-Regolament tal-Kunsill (KE)
Nru 2371/2002 tal-20 ta' Diċembru 2002 dwar
il-konservazzjoni u l-isfruttar sostenibbli ta' riżorsi tas-sajd skont
il-Politika Komuni tas-Sajd[2].
(2)       Għall-finijiet
tal-ġestjoni adegwata u s-simplifikazzjoni tal-istokk, jixraq li jiġu
stabbiliti t-TAC u l-kwoti għall-Istati Membri għall-istokk
tal-inċova fil-Bajja ta' Biscay (is-subżona VIII tal-ICES)
għal staġun tal-ġestjoni annwali li jibda
fl-1 ta' Lulju u jintemm fit-30 ta' Ġunju tas-sena ta’
wara, minflok perjodu tal-ġestjoni ta' sena kalendarja. Madanakollu,
is-sajd għandu jibqa' soġġett għad-dispożizzjonijiet
ġenerali tar-Regolament (UE) Nru 39/2013[3] fir-rigward tal-kundizzjonijiet
għall-użu tal-kwoti.
(3)       It-TAC għall-inċova
fil-Bajja ta’ Biscay għall-istaġun tas-sajd 2013/14 għandha tkun
stabbilita abbażi tal-parir xjentifiku disponibbli, u billi jitqiesu
l-aspetti bijoloġiċi u soċjoekonomiċi filwaqt li jiġi
żgurat trattament ġust bejn is-setturi tas-sajd.
(4)       Sabiex tagħmel
ġestjoni multiannwali tal-istokk tal-inċova fil-Bajja ta' Biscay,
fid-29 ta' Lulju 2009, il-Kummissjoni ppreżentat proposta
għal Regolament li jistabbilixxi pjan fit-tul għall-istokk
tal-inċova fil-Bajja ta' Biscay u għas-sajd li jisfrutta dak
l-istokk. Filwaqt li jitqies li l-valutazzjoni tal-impatt li fuqha tissejjes
il-proposta, tipprovdi għall-valutazzjoni l-iktar riċenti tal-impatt
tad-deċiżjonijiet tal-ġestjoni għall-istokk, jixraq li
tiġi stabbilita TAC għall-inċova fil-Bajja ta' Biscay skont dan.
Skont il-parir li ta l-Kumitat Xjentifiku, Tekniku u Ekonomiku għas-Sajd
(STECF) f'Lulju 2013 il-bijomassa tal-istokk riproduttiv hija stmata
madwar 56 055 tunnellata. Għaldaqstant, it-TAC
għall-istaġun tas-sajd li jibda fl-1 ta' Lulju 2013 u
jintemm fit-30 ta' Ġunju 2014 għandha tiġi
stabbilita għal 17 100 tunnellata.
(5)       Skont l-Artikolu 2
tar-Regolament (KE) Nru 847/96 tas-6 ta' Mejju 1996 li
jintroduċi kundizzjonijiet addizzjonali għal tmexxija minn sena
għal sena tat-TAC u l-kwoti[4],
hemm bżonn jiġi stabbilit safejn l-istokk tal-inċova fil-Bajja
ta' Biscay hu soġġett għall-miżuri stabbiliti f'dak
ir-Regolament.
(6)       Minħabba l-bidu
tal-istaġun tas-sajd 2013/14 u għall-finijiet tar-rappurtar annwali
tal-qabdiet, dan ir-Regolament għandu jidħol fis-seħħ
minnufih u japplika mill-1 ta' Lulju 2013.
ADOTTA DAN IR-REGOLAMENT:
Artikolu 1
L-opportunitajiet tas-sajd
għall-inċova fil-Bajja ta' Biscay
1.           Il-qabda totali permissibbli
(TAC) u l-allokazzjoni tagħha bejn l-Istati Membri għall-istaġun
tas-sajd li jibda fl-1 ta' Lulju 2013 u jintemm
fit-30 ta' Ġunju 2014 għall-istokk tal-inċova
fis-Subżona VIII tal-ICES kif jiddefinixxi r-Regolament (KE)
Nru 218/2009 tal-Parlament Ewropew u tal-Kunsill[5], għandhom ikunu kif
ġej (f'tunnellati ta' piż ta' ħut ħaj):
 L-ispeċi: || Inċova Engraulis encrasicolus || Iż-żona tal-ICES: || Iż-żona VIII (ANE/08.)
 Spanja || 15 390 ||   || It-TAC analitika
 Franza || 1 710 ||
 L-UE || 17 100 ||
   ||   ||
 It-TAC || 17 100 ||
2.           L-allokazzjoni tal-opportunitajiet
tas-sajd kif stabbilita fil-paragrafu 1 u l-użu tagħha
għandhom ikunu suġġetti għall-kundizzjonijiet stipulati
fl-Artikoli 8 u 10 tar-Regolament (UE) Nru 39/2013.
3.           L-istokk imsemmi
fil-paragrafu 1 għandu jitqies li hu soġġett għal TAC
analitika għall-finijiet tar-Regolament (KE) Nru 847/96.
Għandhom japplikaw l-Artikolu 3(2) u (3) u l-Artikolu 4 ta' dak
ir-Regolament.
Artikolu 2
It-trażmissjoni tad-dejta
Meta, skont l-Artikoli 33 u 34
tar-Regolament tal-Kunsill (KE) Nru 1224/2009[6], l-Istati Membri jressqu dejta
lill-Kummissjoni dwar il-ħatt l-art tal-kwantitajiet tal-inċova li
nqabdu fis-Subżona VIII tal-ICES, dawn għandhom jużaw
il-kodiċi tal-istokk "ANE/08.".
Artikolu 3
Dan ir-Regolament għandu jidħol
fis-seħħ l-għada tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan għandu japplika
mill-1 ta' Lulju 2013.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
[1]               COM(2009) 399 final
[2]               ĠU L 358, 31.12.2002, p. 59.
[3]               Ir-Regolament tal-Kunsill (UE) Nru 39/2013
tal-21 ta' Jannar 2013 li jiffissa, għall-2013,
l-opportunitajiet tas-sajd disponibbli għall-bastimenti tal-UE għal
ċerti stokkijiet tal-ħut u għal ċerti gruppi ta' stokkijiet
tal-ħut li mhumiex suġġetti għal negozjati jew ftehimiet
internazzjonali (ĠU L 23, 25.1.2012, p. 1).
[4]               ĠU L 115, 9.5.1996, p. 3.
[5]               Ir-Regolament (KE) Nru 218/2009 tal-Parlament
Ewropew u tal-Kunsill tal-11 ta' Marzu 2009 dwar
il-preżentazzjoni ta' statistiċi ta' qbid nominali mill-Istati Membri
li jistadu fil-Grigal tal-Atlantiku (ĠU L 87, 31.3.2009, p. 70).
[6]               Ir-Regolament tal-Kunsill (KE) Nru 1224/2009
tal-20 ta' Novembru 2009 li jistabbilixxi sistema Komunitarja
ta' kontroll għall-iżgurar tal-konformità mar-regoli tal-Politika
Komuni tas-Sajd, li jemenda r-Regolamenti (KE) Nru 847/96, (KE)
Nru 2371/2002, (KE) Nru 811/2004, (KE) Nru 768/2005, (KE)
Nru 2115/2005, (KE) Nru 2166/2005, (KE) Nru 388/2006, (KE)
Nru 509/2007, (KE) Nru 676/2007, (KE) Nru 1098/2007, (KE)
Nru 1300/2008, (KE) Nru 1342/2008 u li jħassar ir-Regolamenti
(KEE) Nru 2847/93, (KE) Nru 1627/94 u (KE) Nru 1966/2006
(ĠU L 343, 22.12.2009, p. 1).


				|

		52014PC0585

			Proposta għal REGOLAMENT TAL-PARLAMENT EWROPEW U TAL-KUNSILL dwar it-trattament tariffarju għal merkanzija li toriġina mill-Ekwador /* COM/2014/0585 final - 2014/0287 (COD) */

			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Fis-17 ta’ Lulju 2014 in-negozjati ġew
konklużi mal-Ekwador għall-adeżjoni tiegħu mal-Ftehim
Kummerċjali konkluż bejn l-UE u l-Kolombja/il-Perù. Bħala
riżultat ta’ dawn in-negozjati, Protokoll ta’ Adeżjoni mill-Ekwador
għall-Ftehim (minn hawn 'il quddiem “Il-Protokoll ta’ Adeżjoni”)
ġie inizjalat fi [...].
Sabiex ikun evitat tfixkil żejjed
fil-kummerċ sakemm jitlestew il-proċeduri għall-approvazzjoni u
l-applikazzjoni tal-Protokoll ta’ Adeżjoni, huwa meħtieġ li jkun
assigurat li d-dazji doganali applikati fid-data tal-inizjalar tal-Protokoll
tal-Adeżjoni ma jiżdidux u li l-ebda dazji doganali ġodda ma
jiġu applikati fuq prodotti li joriġinaw fl-Ekwador. Għal dan
l-għan, ir-Regolament propost jipprevedi li jinżamm il-livell
tar-rati tad-dazju li kienu applikabbli għall-Ekwador fid-data ta’ meta
ġie inizjalat il-Protokoll tal-Adeżjoni.
Dan ir-Regolament se japplika mill-1 ta’
Jannar 2015 u sa sitt xhur wara li l-Protokoll ta’ Adeżjoni jidħol
fis-seħħ (jew, fejn xieraq, wara li jiġi applikat b’mod
provviżorju), jew sal-31 ta’ Diċembru 2016, skont liema minn dawn
isseħħ l-ewwel. Dan il-perjodu huwa meħtieġ biex jiġi
pprovdut żmien biżżejjed biex jitwettqu l-proċeduri interni
kollha meħtieġa fl-UE, iżda wkoll fl-Ekwador,
għall-applikazzjoni tal-Protokoll tal-Adeżjoni. Jista'
jiġġarrab dewmien addizzjonali  minħabba l-konsultazzjoni u
l-approvazzjoni meħtieġa tal-Protokoll tal-Adeżjoni
mill-Kolombja u l-Perù qabel id-deċiżjoni tal-Kummissjoni dwar
il-proposta għal Deċiżjonijiet tal-Kunsill dwar l-iffirmar u
l-applikazzjoni proviżorja u dwar il-konklużjoni tal-Protokoll
tal-Adeżjoni. Is-sitt xhur ta' sovrapożizzjoni potenzjali ta’ dan
ir-Regolament u tal-applikazzjoni tal-Protokoll tal-Adeżjoni huma meqjusa
neċessarji sabiex jippermettu lill-operaturi ekonomiċi
jaġġustaw għall-proċeduri doganali l-ġodda.
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT
Mhux applikabbli.
3.           ELEMENTI LEGALI TAL-PROPOSTA
Il-bażi ġuridika għall-proposta
hi l-Artikolu 207(2) tat-Trattat dwar il-Funzjonament tal-Unjoni Ewropea.
4.           IMPLIKAZZJONI BAĠITARJA

Ir-Regolament propost iżomm
l-arranġamenti attwali ta’ aċċess għas-suq u f’dan is-sens
ma għandu l-ebda implikazzjoni finanzjarja addizzjonali
għall-baġit tal-UE. In-nuqqas tal-applikazzjoni tiegħu,
iżda, jista' jġib miegħu żieda potenzjali fil-ġbir
tad-dħul doganali.
L-ammont ta’ dan il-ġbir ta’
dħul doganali huwa diffiċli li jitbassar, iżda fi kwalunkwe
każ ikun relattivament żgħar. L-iffrankar tad-dazji magħmul
fil-qafas tar-reġim attwali ta’ aċċess għas-suq li jgawdi
minnu l-Ekwador u li jiskadi fl-1 ta’ Jannar 2015 huwa ta’ xi EUR 215-il
miljun (ibbażati fuq ċifri tal-kummerċ 2013). L-esportazzjonijiet
tal-Ekwador lejn l-UE huma kkonċentrati ħafna u 95 % ta’ dan
it-tfaddil ġej mill-esportazzjoni ta' essenzjalment 5 gruppi ta’ prodotti
b’medja ta’ dazju doganali ta’ 16 %. Għalhekk, l-applikazzjoni
tad-dazji erga omnes għal dawn il-prodotti tnaqqas b’mod
sinifikanti l-esportazzjonijiet tagħhom lejn l-UE, u b’hekk ikompli jonqos
l-impatt attwali fuq il-baġit tal-UE.
2014/0287 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
dwar it-trattament tariffarju għal
merkanzija li toriġina mill-Ekwador
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b'mod partikolari l-Artikolu 207(2)
tiegħu,
Wara li kkunsidraw il-proposta
mill-Kummissjoni Ewropea,
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Waqt li jaġixxu skont il-proċedura
ordinarja leġiżlattiva,
Billi:
(1)       Il-Ftehim Kummerċjali
bejn l-Unjoni Ewropea u l-Istati Membri tagħha, min-naħa waħda,
u l-Kolombja u l-Perù, min-naħa l-oħra (minn hawn 'il quddiem
“il-Ftehim”) iffirmat fis-26 ta’ Ġunju 2012, jipprevedi
fl-Artikolu 329 tiegħu l-possibbiltà ta' adeżjoni mal-Ftehim ta’
Pajjiżi Oħra Membri tal-Komunità Andina.
(2)       Wara t-talba mill-Ekwador
sabiex jerġa’ jibda n-negozjati mal-Unjoni biex isir Parti
għall-Ftehim, in-negozjati seħħew bejn l-Unjoni u l-Ekwador
fl-2014. Bħala riżultat ta’ dawn in-negozjati, Protokoll ta’
Adeżjoni mill-Ekwador għall-Ftehim (minn hawn 'il quddiem
“il-Protokoll ta’ Adeżjoni”) ġie inizjalat fi [...].
(3)       Wara l-inizjalar
tal-Protokoll ta’ Adeżjoni, jinħtieġ arranġament
reċiproku interim għat-twaqqif ta’ żona ta’ kummerċ
ħieles mal-Ekwador sabiex jiġi evitat tfixkil żejjed
fil-kummerċ. Għalhekk, mill-1 ta’ Jannar 2015, id-dazji doganali applikati
fid-data ta’ meta ġie inizjalat il-Protokoll tal-Adeżjoni ma
jiżdidux u lanqas ma huma applikati dazji doganali ġodda fuq prodotti
li joriġinaw fl-Ekwador.
(4)       Għalhekk dan
ir-Regolament jipprevedi ż-żamma tal-livell tar-rati tad-dazju
applikabbli għall-Ekwador fi [data tal-inizjalar tal-Protokoll ta’
Adeżjoni] mill-1 ta’ Jannar 2015.
(5)       Din il-miżura hija
mingħajr preġudizzju għal miżuri meħuda skont
ir-Regolamenti tal-Kunsill (KE) Nri 597/2009[1],
1225/2009[2]
jew 260/2009[3].
(6)       Bħala kundizzjoni
għall-applikazzjoni tat-trattament tariffarju mogħti skont dan ir-Regolament,
l-Ekwador għandu jastjeni milli jintroduċi dazji ġodda jew
imposti li jkollhom effett ekwivalenti jew restrizzjonijiet kwantitattivi
ġodda jew miżuri li jkollhom effett ekwivalenti
għall-importazzjonijiet li joriġinaw fl-Unjoni, jew milli jżid
livelli eżistenti ta' dazji jew imposti jew milli jintroduċi xi
restrizzjoni oħra minn [data tal-inizjalar tal-Protokoll ta'
Adeżjoni].
(7)       Biex jiġi żgurat li
l-Ekwador isostni l-impenn tiegħu lejn il-konvenzjonijiet internazzjonali
ewlenin dwar id-drittijiet tal-bniedem u tax-xogħol, protezzjoni
ambjentali u governanza tajba, l-applikazzjoni ta’ din il-miżura
għandha tkun suġġetta għal implimentazzjoni kontinwa u
effettiva ta’ dawk il-konvenzjonijiet.
(8)       Sabiex jiġi evitat kull
riskju ta’ frodi, l-intitolament għal benefiċċju mit-trattament
tariffarju pprovdut skont dan ir-Regolament għandu jkun jiddependi fuq
il-konformità mill-Ekwador mar-regoli relevanti tal-oriġini tal-prodotti u
l-proċeduri relatati magħhom.
(9)       Huwa neċessarju li
jiġu applikati d-dazji normali tat-Tariffa Doganali Komuni għal
kwalunkwe prodott li joriġina fl-Ekwador li jikkawża, jew li jhedded
li jikkawża, diffikultajiet serji għal produtturi tal-Unjoni ta’
prodotti simili jew li jkunu f'kompetizzjoni diretta, soġġetta
għal investigazzjoni mill-Kummissjoni.
(10)     Fil-każ ta’ nuqqas ta’
konformità ma’ kwalunkwe waħda mill-kundizzjonijiet stabbiliti f'dan
ir-Regolament, is-setgħat ta' implimentazzjoni għandhom
jingħataw lill-Kummissjoni biex tissospendi temporanjament, kompletament
jew parzjalment, it-trattament tariffarju pprovdut fih. Dawn is-setgħat
għandhom jiġu eżerċitati skont ir-Regolament (UE) Nru
182/2011 tal-Parlament Ewropew u tal-Kunsill[4].

(11)     Dan ir-Regolament għandu
jiġi applikat sa sitt xhur wara d-dħul fis-seħħ jew id-data
tal-applikazzjoni provviżorja tad-dispożizzjonijiet rilevanti
tal-Protokoll ta’ Adeżjoni, u sa mhux aktar tard mill-31 ta’ Diċembru
2016,
ADOTTAW DAN IR-REGOLAMENT:
Artikolu 1
Definizzjonijiet
Għall-finijiet ta' dan ir-Regolament:
(a)          “trattament tariffarju” tfisser
ir-rata tad-dazju u t-trattament applikat fuq oġġetti li
joriġinaw fl-Ekwador kif previst fl-Artikolu 2;
(b)          “dazji tat-Tariffa Doganali Komuni”
tfisser id-dazji speċifikati fit-Tieni Parti tal-Anness I
tar-Regolament tal-Kunsill (KEE) Nru 2658/87[5], kif emendat,
ħlief dawk id-dazji stabbiliti bħala parti minn kwoti ta’ tariffi;
(c)          “prodott(i) li joriġina(w)
fl-Ekwador” tfisser prodott(i) li jikkonforma(w) mar-rekwiżiti
tal-oriġini skont it-Titolu II, Kapitolu 2 tar-Regolament tal-Kunsill
(KEE) Nru 2913/92[6]
u, skont it-trattament tat-tariffi mitlub f'konformità
mad-dispożizzjonijiet tal-Artikolu 2, Titolu IV, Kapitolu 1 jew
Taqsima 1 tal-Kapitolu 2 tar-Regolament tal-Kummissjoni (KEE) Nru 2454/93[7].
Artikolu 2
Trattament tariffarju
1.           Dazji doganali applikati fuq
prodotti li joriġinaw fl-Ekwador fi [data tal-inizjalar tal-Protokoll] ma
għandhomx jiżdiedu u l-ebda dazji doganali ġodda introdotti wara
dik id-data ma għandhom jiġu applikati fuq dawk il-prodotti.
2.           It-trattament tariffarju
previst fil-paragrafu 1 jiġi applikat mingħajr preġudizzju
għal kwalunkwe miżura meħuda skont ir-Regolamenti (KE) Nri
597/2009, 1225/2009 jew 260/2009.
Artikolu 3
Kundizzjonijiet
għad-dritt għal trattament tariffarju
Id-dritt għall-benefiċċju minn trattament tariffarju
definit fl-Artikolu 2 ikun soġġett għal:
(a)          konformità mar-regoli
tal-oriġini msemmija fl-Artikolu 1(c) u l-proċeduri relatati
magħhom, inkluż, kif xieraq, id-dispożizzjonijiet applikabbli
dwar kooperazzjoni amministrattiva effikaċi [data tal-inizjalar
tal-Protokoll ta’ Adeżjoni];
(b)          astensjoni mill-Ekwador milli
jintroduċi dazji ġodda jew imposti li jkollhom effett ekwivalenti u
restrizzjonijiet kwantitattivi ġodda jew miżuri li jkollhom effett
ekwivalenti għall-importazzjonijiet li joriġinaw mill-Unjoni, jew
milli jżid livelli eżistenti ta’ dazji jew imposti jew milli
jintroduċi kwalunkwe restrizzjoni oħra minn [data tal-inizjalar
tal-Protokoll ta' Adeżjoni];
(c)          iż-żamma ta' ratifika u
implimentazzjoni effettiva min-naħa tal-Ekwador tal-pattijiet,
il-protokolli u l-konvenzjonijiet elenkati fl-Anness għal dan
ir-Regolament, u l-aċċettazzjoni mingħajr riżerva
tar-rekwiżiti ta’ rappurtar, il-monitoraġġ u r-rieżami
regolari tar-rekord ta’ implimentazzjoni tiegħu skont id-dispożizzjonijiet
tal-pattijiet, il-protokolli u l-konvenzjonijiet li rratifika;
(d)          il-kooperazzjoni mal-Kummissjoni
Ewropea u l-forniment tal-informazzjoni kollha meħtieġa biex ikun
evalwat ir-rispett mill-Ekwador tar-rekwiżiti fil-paragrafu (c);
(e)          l-Ekwador jagħmel sforzi
kontinwi sabiex jiffirma u jirratifika l-Protokoll ta’ Adeżjoni tal-Ftehim
Kummerċjali bejn l-Unjoni Ewropea u l-Istati Membri tagħha,
min-naħa waħda, u l-Kolombja u l-Perù, min-naħa l-oħra.
Artikolu 4
Sospensjoni temporanja
Meta ssib li jkun hemm biżżejjed evidenza ta' nuqqas ta'
konformità mal-kundizzjonijiet stipulati fl-Artikolu 3, il-Kummissjoni tista'
tadotta atti ta' implimentazzjoni sabiex tissospendi trattament tariffarju
temporanjament, fir-rigward ta' ċerti prodotti jew tal-prodotti kollha li
joriġinaw fl-Ekwador. Dawk l-atti ta' implimentazzjoni jiġu adottati
f'konformità mal-proċedura ta' eżami msemmija fl-Artikolu 6(2).
Artikolu
5
Klawsola ta’ salvagwardja
Meta prodott li joriġina fl-Ekwador huwa
importat f’volumi u/jew bi prezzijiet li jikkawżaw, jew jheddu li
jikkawżaw, diffikultajiet serji lil produtturi tal-Unjoni ta’ prodotti
simili jew li jikkompetu direttament magħhom, id-dazji tat-Tariffa
Doganali Komuni fuq dak il-prodott jistgħu jerġgħu jiġu
introdotti skont ir-regoli proċedurali stipulati fir-Regolament (UE)
Nru 19/2013 tal-Parlament Ewropew u tal-Kunsill[8], mutatis mutandis.

Artikolu 6
Proċedura
ta' kumitat
1.           Għall-implimentazzjoni
tal-Artikolu 4 ta' dan ir-Regolament, il-Kummissjoni tiġi megħjuna
mill-Kumitat tal-Kodiċi Doganali stabbilit permezz tal-Artikolu 248a
tar-Regolament tal-Kunsill (KEE) Nru 2913/92. Dak il-Kumitat ikun kumitat skont
it-tifsira tar-Regolament (UE) Nru 182/2011.
2.           Meta ssir referenza għal
dan il-paragrafu, japplika l-Artikolu 5 tar-Regolament (UE) Nru 182/2011.
Artikolu 7
Dħul
fis-seħħ, applikazzjoni u skadenza
1.           Dan ir-Regolament jidħol
fis-seħħ l-għada tal-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
2.           Dan ir-Regolament japplika
mill-1 ta’ Jannar 2015.
3.           Dan ir-Regolament jiskadi
sitt xhur wara li l-Protokoll ta’ Adeżjoni jidħol fis-seħħ
jew, fejn xieraq, wara li jiġi applikat provviżorjament, jew fil-31
ta’ Diċembru 2016, skont liema data minn dawn isseħħ l-ewwel.
Il-Kummissjoni tippubblika f’Il-Ġurnal Uffiċjali tal-Unjoni
Ewropea avviż f’każ li dan ir-Regolament jieqaf japplika qabel
il-31 ta' Diċembru 2016.
Dan
ir-Regolament jorbot fl-intier tiegħu u japplika direttament fl-Istati
Membri kollha.
Magħmul fi Brussell,
Għall-Parlament Ewropew                            Għall-Kunsill
Il-President                                                    Il-President
[1]               Ir-Regolament tal-Kunsill (KE) Nru 597/2009 tal-11
ta’ Ġunju 2009 dwar il-protezzjoni kontra importazzjonijiet sussidjati
minn pajjiżi li mhumiex membri tal-Komunità Ewropea (ĠU L 188,
18.07.2009, p. 93).
[2]               Ir-Regolament tal-Kunsill (KE) Nru 1225/2009 tat-30 ta’
Novembru 2009 dwar il-protezzjoni kontra l-importazzjonijiet li huma
l-oġġett ta’ dumping minn pajjiżi mhux membri tal-Komunità
Ewropea (ĠU L 343, 22.12.2009, p. 51).
[3]               Ir-Regolament tal-Kunsill (KE) Nru 260/2009
tas-26 ta' Frar 2009 dwar ir-regoli komuni
għall-importazzjonijiet (ĠU L 84,
31.3.2009, p. 1).
[4]               Ir-Regolament (UE) Nru 182/2011 tal-Parlament Ewropew u
tal-Kunsill tas-16 ta’ Frar 2011 li jistabbilixxi r-regoli u l-prinċipji
ġenerali dwar il-modalitajiet ta’ kontroll mill-Istati Membri
tal-eżerċizzju mill-Kummissjoni tas-setgħat ta’ implimentazzjoni
(ĠU L 55, 28.2.2011, p. 13).
[5]               Ir-Regolament tal-Kunsill (KEE) Nru 2658/87 tat-23 ta’
Lulju 1987 dwar in-nomenklatura tat-tariffa u l-istatistika u dwar it-Tariffa
Doganali Komuni ta’ Dwana (ĠU L 256, 7.9.1987, p. 1).
[6]               Ir-Regolament tal-Kunsill (KEE) Nru 2913/92 tat-12
ta' Ottubru 1992 li jwaqqaf il-Kodiċi Doganali tal-Komunità (ĠU L
302, 19.10.1992, p. 1).
[7]               Ir-Regolament tal-Kummissjoni (KEE) Nru 2454/93 tat-2
ta’ Lulju 1993 li jiffissa d-dispożizzjonijiet għall-implimentazzjoni
tar-Regolament tal-Kunsill (KEE) Nru 2913/92 li jistabbilixxi l-Kodiċi
Doganali Komunitarju (ĠU L 253, 11.10.1993, p. 1).
[8]               Ir-Regolament (UE) Nru 19/2013 tal-Parlament Ewropew u
tal-Kunsill tal-15 ta' Jannar 2013 li jimplimenta l-klawsola ta'
salvagwardja bilaterali u l-mekkaniżmu ta' stabbilizzazzjoni
għall-banana tal-Ftehim Kummerċjali bejn l-Unjoni Ewropea u l-Istati
Membri tagħha fuq naħa, u l-Kolombja u l-Perù fuq in-naħa
l-oħra (ĠU L 17, 19.1.2013, p. 1).
ANNESS
Pattijiet,
Konvenzjonijiet u Protokolli li hemm referenza għalihom fl-Artikolu 3(c)
Konvenzjonijiet
essenzjali ta’ NU/ILO dwar id-drittijiet tal-bniedem u tax-xogħol
1.           Il-Konvenzjoni dwar
il-Prevenzjoni u l-Kastig tad-Delitt ta’ Ġenoċidju (1948)
2.           Il-Konvenzjoni
Internazzjonali dwar l-Eliminazzjoni ta’ Kull Forma ta’ Diskriminazzjoni
Razzjali (1965)
3.           Il-Patt Internazzjonali dwar
id-Drittijiet Ċivili u Politiċi (1966)
4.           Il-Patt Internazzjonali dwar
id-Drittijiet Ekonomiċi, Soċjali u Kulturali (1966)
5.           Il-Konvenzjoni dwar
l-Eliminazzjoni ta’ Kull Forma ta’ Diskriminazzjoni Kontra n-Nisa (1979)
6.           Il-Konvenzjoni Kontra
t-Tortura u Trattament jew Pieni Krudili, Inumani jew Degradanti oħra
(1984)
7.           Il-Konvenzjoni dwar
id-Drittijiet tat-Tfal (1989)
8.           Il-Konvenzjoni dwar
Xogħol Furzat u Obbligatorju, Nru 29 (1989)
9.           Il-Konvenzjoni dwar
il-Libertà ta’ Assoċjazzjoni u l-Protezzjoni tad- Dritt ta’
Organizzazzjoni, Nru 87 (1948)
10.         Il-Konvenzjoni dwar
l-Applikazzjoni tal-Prinċipji tad-Dritt ta’ Organizzazzjoni u
tal-Innegozjar Kollettiv, Nru 98 (1949)
11.         Il-Konvenzjoni dwar
Rimunerazzjoni Ugwali għal Ħaddiema Rġiel u Nisa għal
Xogħol ta’ Valur Ugwali, Nru 100 (1951)
12.         Il-Konvenzjoni dwar
l-Abolizzjoni tax-Xogħol Furzat, Nru 105 (1957)
13.         Il-Konvenzjoni dwar
id-Diskriminazzjoni fir-Rigward ta’ Impjiegi u Xogħol, Nru 111 (1958)
14.         Il-Konvenzjoni dwar l-Età
Minima għal Dħul f’Impjieg, Nru 138 (1973)
15.         Il-Konvenzjoni dwar
il-Projbizzjoni u Azzjoni Immedjata għall-Eliminazzjoni tal-Għar
Forom ta’ Xogħol minn Minorenni, Nru 182 (1999)
Konvenzjonijiet
b’rabta mal-prinċipji dwar l-ambjent u l-governanza
16.         Il-Konvenzjoni dwar
il-Kummerċ Internazzjonali fl-Ispeċijiet ta’ Fawna u Flora
Selvaġġi fil-Periklu (1973)
17.         Il-Protokoll ta’ Montreal dwar
Sustanzi li Jnaqqsu s-Saff tal-Ożonu (1987)
18.         Il-Konvenzjoni ta’ Basel dwar
il-Kontroll tal-Moviment Barra l-Konfini ta’ Skart Perikoluż u r-Rimi
Tiegħu (1989)
19.         Il-Konvenzjoni dwar
id-Diversità Bioloġika (1992)
20.         Il-Konvenzjoni Qafas
tan-Nazzjonijiet Uniti dwar it-Tibdil fil-Klima (1992)
21.         Il-Protokoll ta’
Kartaġena dwar il-Bijosikurezza (2000)
22.         Il-Konvenzjoni ta’ Stokkolma
dwar Materjal Organiku Persistenti li Jniġġes (2001)
23.         Il-Protokoll ta’ Kjoto
għall-Konvenzjoni Qafas tan-Nazzjonijiet Uniti dwar it-Tibdil fil-Klima
(1998)
24.         Il-Konvenzjoni Unika
tan-Nazzjonijiet Uniti dwar id-Drogi Narkortiċi (1961)
25.         Il-Konvenzjoni
tan-Nazzjonijiet Uniti dwar Sustanzi Psikotropiċi (1971)
26.         Il-Konvenzjoni
tan-Nazzjonijiet Uniti kontra t-Ittraffikar Illeċitu fid-Drogi
Narkotiċi u s-Sustanzi Psikotropiċi (1988)
27.         Il-Konvenzjoni
tan-Nazzjonijiet Uniti kontra l-Korruzzjoni (2004)


				|

		52015PC0046

			Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament (UE) Nru 1304/2013 tal-Parlament Ewropew u tal-Kunsill dwar il-Fond Soċjali Ewropew, fir-rigward ta' żieda tal-ammont ta’ prefinanzjament inizjali mħallas għal programmi operazzjonali appoġġati mill-Inizjattiva favur l-Impjiegi taż-Żgħażagħ /* COM/2015/046 final - 2015/0026 (COD) */

			   	MEMORANDUM TA’ SPJEGAZZJONI
1.           KUNTEST TAL-PROPOSTA
L-għoti ta' "spinta ġdida
għall-impjiegi, it-tkabbir u l-investiment" hija prijorità essenzjali
għall-Kummissjoni l-ġdida. Fil-Programm ta' Ħidma tagħha
għall-2015, il-Kummissjoni impenjat ruħha li tieħu inizjattivi
sabiex tippromwovi l-integrazzjoni u l-impjegabbiltà fis-suq tax-xogħol,
inklużi miżuri ta' appoġġ għall-Istati Membri sabiex
iż-żgħażagħ jitressqu lejn ix-xogħol.  Il-proposta
inwkistjoni dwar l-Inizjattiva favur l-Impjieg
taż-Żgħażagħ hija waħda mill-modi kif din
il-prijorità tista' tittieħed 'il quddiem mingħajr dewmien.
L-Inizjattiva favur l-Impjieg
taż-Żgħażagħ (l-Inizjattiva) kienet adottata wara
sejħa politika ta' livell għoli mill-Kunsill Ewropew fi Frar tal-2013
sabiex jiġu indirizzati l-livelli bla preċedent ta' qgħad fost
iż-żgħażagħ f'ċerti reġjuni tal-Unjoni
Ewropea (UE) li qed jaffaċċjaw sitwazzjoni partikolarment
diffiċli.  Il-Kunsill ta' Frar 2013 u l-konklużjonijiet sussegwenti
tal-Kunsill għal darba oħra enfasizzaw li għandha tingħata
l-ogħla prijorità  lill-promozzjoni tal-impjiegi
taż-żgħażagħ. Il-Kunsill Ewropew sejjaħ sabiex
il-baġit tal-UE jkun mobilizzat bħala appoġġ
għall-isforzi tal-Istati Membri biex jegħlbu din it-tendenza.
L-għan tal-Inizjattiva huwa li tipprovdi finanzjament addizzjonali
għall-promozzjoni tal-impjiegi taż-żgħażagħ
fir-reġjuni l-aktar affettwati mill-qgħad fost
iż-żgħażagħ inkluż permezz tal-implimentazzjoni
tar-rakkommandazzjoni tal-Kunsill dwar l-istabbiliment ta' Garanzija
għaż-Żgħażagħ. L-appoġġ mogħti
bħala parti mill-Inizjattiva jista' jimmira direttament biss
żgħażagħ li mhumiex f'impjieg, edukazzjoni jew
taħriġ u, għall-kuntrarju tal-Fond Soċjali Ewropew, ma
jistax jappoġġa sistemi u strutturi. L-Inizjattiva hija integrata
fl-ipprogrammar tal-FSE u l-arranġamenti tal-ipprogrammar  jistgħu
jkunu fl-għamla ta' programm operazzjonali dedikat, assi prijoritarju
dedikat fi ħdan programm operazzjonali jew parti minn assi prijoritarju
wieħed jew aktar.
Minħabba l-urġenza tas-sitwazzjoni
tal-qgħad fost iż-żgħażagħ, sa mill-bidu
l-Kummissjoni pproponiet dispożizzjonijiet speċjali biex l-ammont
totali ta' riżorsi allokati għall-Inizjattiva jkunu impenjati
(disponobbli bil-quddiem) fl-ewwel sentejn tal-perjodu ta' programmar
2014-2020, biex tkun permessa l-mobilizzazzjoni mgħaġġla u
sostanzjali ta' miżuri għaż-żgħażagħ u
għal riżultati immedjati. Għaldaqstant, l-operazzjonijiet li
huma parti mill-Inizjattiva għandhom jiġu implimentati,
fil-prinċipju, sa tmiem l-2018 u mhux fl-2023 bħal mhu l-każ ta'
operazzjonijiet oħra appoġġati mill-Fondi Strutturali u ta'
Investiment Ewropej (Fondi SIE), inkluż il-Fond Soċjali Ewropew.
Barra minn hekk, ġie deċiż li n-nefqa li hija parti
mill-Inizjattiva tkun eliġibbli sa mill-1 ta' Settembru 2013 u li mhu
meħtieġ l-ebda kofinanzjament nazzjonali għall-allokazzjoni
speċifika  għall-Inizjattiva. Hemm ukoll dispożizzjonijiet
oħra fil-qafas regolatorju għall-2014-2020 biex titħaffef
l-implimentazzjoni tal-Inizjattiva.
L-iqsar perjodu ta’ implimentazzjoni
tal-Inizjattiva jimplika li l-progress fl-implimentazzjoni fuq il-post fl-ewwel
snin se jkun kruċjali għas-suċċess totali tal-Inizjattiva
biex tindirizza l-problema li qed jiffaċċjaw 7 miljun
żagħżugħ u żagħżugħa Ewropej li huma
mingħajr impjieg u li mhumiex qed jieħdu xi edukazzjoni jew
taħriġ. Kwalunkwe dewmien ieħor fl-implimentazzjoni
tal-Inizjattiva aktarx li jikkomprometti l-proċess u l-azzjonijiet
meħuda mill-Istati Membri fil-ġlieda kontra l-qgħad fost
iż-żgħażagħ.
Madankollu, sena wara l-adozzjoni
tar-Regolament tal-FSE u l-Inizjattiva favur l-Impjieg
taż-Żgħażagħ, ir-riżultati ma laħqux
l-aspettativi inizjali. Il-finanzjament disponobbli bil-quddiem tal-impenji
tal-Inizjattiva ma wasslux għall-mobilizzazzjoni mħaffa li kienet
mistennija tar-riżorsi mill-istess Inizjattiva. Fost ir-raġunijiet
ewlenin identifikati hemm il-proċessi li għaddejin tan-negozjati
tal-programmi operazzjonali relevanti u t-tnedija ta' arranġamenti ta'
implimentazzjoni rispettivi fl-Istati Membri; il-kapaċità limitata tal-awtoritajiet
li jniedu sejħiet għal proġetti u li jipproċessaw
applikazzjonijiet b'mod mgħaġġel u n-nuqqas ta’ prefinanzjament
li jkun biżżejjed biex jitnedew il-miżuri meħtieġa.
Din tal-aħħar tqajmet fil-livell politiku mill-Istati Membri.
Għadd minnhom irrappurtaw, f’diversi livelli, inkluż fil-kuntest ta’
laqgħat tal-Kunsill dwar l-Impjiegi, Politika Soċjali,
Saħħa u Affarijiet tal-Konsumatur (EPSCO) kif ukoll f'laqgħat
bilaterali mal-Kummissjoni, li qed jaffaċċjaw diffikultajiet sinifikanti
biex jibdew jimplimentaw l-operazzjonijiet minħabba n-nuqqas ta'
biżżejjed finanzjament biex jagħtu l-pagamenti
lill-benefiċjarji. Min-naħa tiegħu, il-Parlament Ewropew esprima
tħassib dwar l-użu kajman tal-Inizjattiva. Din is-sitwazzjoni hija partikolarment
akuta fl-Istati Membri bl-ogħla livelli ta’ qgħad fost
iż-żgħażagħ peress li huma wkoll dawk li qed
jiffaċċjaw l-aktar restrizzjonijiet baġitarji u nuqqas ta’
finanzjament.
Il-Kummissjoni diġà adottat 28 mill-34
programm operazzjonali li jimplimentaw l-Inizjattiva u għalqet
in-negozjati dwar erba’ programmi oħra minn dawk li qed jistennew li
jiġu adottati. Barra minn hekk, fl-2014 il-Kunsill adotta għadd ta’
rakkomandazzjonijiet speċifiċi għall-pajjiż li jitlob
lill-Istati Membri li jintensifikaw l-isforzi tagħhom fit-tnaqqis
tal-qgħad fost iż-żgħażagħ. Il-kapaċità
amministrattiva u l-arranġamenti għall-implimentazzjoni tal-programmi
għall-perjodu attwali qed jiġu attwati mill-Istati Membri u
l-Kummissjoni ilha tappoġġa dan il-proċess permezz ta’ gwida
teknika. F’termini ta’ azzjoni immedjata min-naħa tal-Kummissjoni dwar
il-prefinanzjament, din il-proposta għandha l-għan li twieġeb
għall-kwistjoni mqajma mill-Istati Membri.
Il-livelli attwali ta’ prefinanzjament
inizjali stabbiliti fir-Regolament dwar Dispożizzjonijiet Komuni ma kinux
biżżejjed biex jagħlqu d-distakk eżistenti fil-finanzjament
u - meta jitqies l-impenn politiku inkluż fl-Inizjattiva - biex ikun
appoġġat l-isforz biex tingħata tweġiba immedjata u
mgħaġġla għal-livell li huwa għoli b'mod
inaċċettabbli ta' qgħad fost iż-żgħażagħ
fl-UE. Il-livelli attwali tal-prefinanzjament inizjali mħallas
immedjatament mal-adozzjoni ta’ programm operazzjonali jsarrfu għal
1 % tal-kontribuzzjoni tal-Unjoni għal dak il-programm operazzjonali
(jew 1,5 % għall-Istati Membri li qed jieħdu assistenza
finanzjarja). Barra minn hekk, il-ħlasijiet interim lill-Istat Membru
jistgħu jsiru biss abbażi ta’ nefqa diġà mġarrba
mill-benefiċjarji u mħallsa, li tkun iċċertifikata
mill-Istat Membru. Il-ħlasijiet interim għandhom jintużaw
għar-rimborż tal-benefiċjarji għal spejjeż
imħallsa. Għaldaqstant, il-ħlasijiet interim huma
biżżejjed biex isiru ħlasijiet bil-quddiem
lill-benefiċjarji.
Din is-sitwazzjoni, flimkien
maż-żieda fir-rata ta’ żgħażagħ f’riskju ta’
faqar jew esklużjoni soċjali, titlob li jitwettqu miżuri
addizzjonali li jindirizzaw l-ispeċifiċitajiet tal-Inizjattiva.
Il-finanzjament disponibbli bil-quddiem tar-riżorsi tal-Inizjattiva
għandu jkun appoġġat minn mekkaniżmi li jistgħu tassew
jiżguraw il-mobilizzazzjoni malajr tal-finanzjament għal operazzjonijiet
fl-ewwel snin tal-perjodu ta’ programmar. B’mod partikolari, huwa
meħtieġ li jiġi żgurat li l-prefinanzjament inizjali li
jitħallas għall-programmi operazzjonali li jimplimentaw l-Inizjattiva
jkun biżżejjed biex jiffinanzjaw pagamenti lill-benefiċjarji
biex jibdew u jimplimentaw l-operazzjonijiet. Bil-kontra tal-programmi
l-oħra b'ġestjoni kondiviża, l-Inizjattiva favur l-Impjiegi
taż-Żgħażagħ hija appoġġata minn
allokazzjoni speċifika li hija ffinanzjata kompletament mill-baġit
tal-UE. Għaldaqstant, l-allokazzjoni speċifika għall-Inizjattiva
hija l-uniku sors ta’ finanzjament b'ġestjoni kondiviża li
tibbenefika mill-eżenzjoni tar-rekwiżit ta' kofinanzjament
nazzjonali. B’din il-proposta, il-prefinanzjament inizjali magħmul
disponibbli mill-allokazzjoni speċifika għall-Inizjattiva favur
l-Impjiegi taż-Żgħażagħ fl-2015 se jiżdied
għal madwar EUR biljun (1). Din il-proposta ma tbiddilx il-prefinanzjament
inizjali mħallas mill-FSE għal programmi operazzjonali li
jimplimentaw l-Inizjattiva favur l-Impjiegi
taż-Żgħażagħ, u lanqas ma tbiddel il-prefinanzjament
inizjali li għandu jitħallas fl-2016 mill-allokazzjoni speċifika
għall-istess Inizjattiva. Barra minn hekk, din ma taffettwax
il-prefinanzjament inizjali mħallas lil programmi oħra kofinanzjati
minn fondi oħra tas-SIE.
Din iż-żieda tal-prefinanzjament
inizjali mill-allokazzjoni speċifika għall-Inizjattiva mħallsa
għal programmi operazzjonali appoġġati mill-Inizjattiva
(irrispettivament mill-għamla tal-arranġamenti ta’ programmar) hija
meqjusa xierqa u konformi bis-sħiħ mar-regoli speċifiċi
applikabbli għall-istess Inizjattiva. Barra minn hekk, din il-proposta
għandha l-għan li taġġusta l-profil ta’ prefinanzjament
tal-Inizjattiva għal dak tal-programmi tal-politika ta’ koeżjoni u
b’hekk tippermetti  l-istess livell ta’ prefinanzjament b'rabta mal-istess
Inizjattiva kif normalment ikun il-każ għal programmi oħra.
F’dan is-sens, il-proposta għandha l-għan li tiżgura
t-trattament ugwali bejn il-Inizjattiva favur l-Impjieg taż-Żgħażagħ
u l-fondi tal-politika ta’ koeżjoni.
Barra minn hekk, il-prefinanzjament inizjali
għandu jintuża biss mill-Istati Membri għal ħlasijiet
lill-benefiċjarji fl-implimentazzjoni tal-programm appoġġat
mill-Inizjattiva, skont l-Artikolu 81(2) tar-Regolament dwar
Dispożizzjonijiet Komuni u għandu jkun disponibbli lill-korp
responsabbli mingħajr dewmien. Barra minn hekk, sabiex ikun żgurat li
l-prefinanzjament addizjonali jirriżulta fl-implimentazzjoni immedjata
tal-Inizjattiva, din il-proposta tipprevedi għal dawn il-programmi operazzjonali
li jekk tnax-il (12) xahar wara d-dħul fis-seħħ ta' dan
ir-Regolament il-Kummissjoni ma tkunx irċeviet applikazzjonijiet għal
ħlas interim li fihom il-kontribuzzjoni tal-Unjoni mill-Inizjattiva
tammonta  għal mill-anqas 50% tal-prefinanzjament addizjonali,
il-prefinanzjament addizjonali se jkun meħtieġ li jiġi
rimborżat lill-Kummissjoni.
Din il-proposta hija konformi mal-impenn
politiku tal-Unjoni Ewropea li tipprovdi appoġġ immedjat
għall-integrazzjoni taż-żgħażagħ fis-suq
tax-xogħol.
Fl-aħħar iżda mhux l-inqas, din
il-proposta ta’ żieda tal-pagamenti ta’ prefinanzjament lill-Istati Membri
ma tibdilx il-profil finanzjarju ġenerali li diġà ġie maqbul
tal-allokazzjonijiet nazzjonali: din il-proposta sempliċiment tipproponi li
tavvanza fil-waqt l-allokazzjonijiet li diġà ġew ivvutati
fil-baġit tal-UE għall-Inizjattiva favur l-Impjiegi
taż-Żgħażagħ. Għaldaqstant, din il-proposta
żżid il-flessibbiltà għall-Istati Membri biex ikollhom aċċess
għal dan il-finanzjament u biex jimmobilizzawh aħjar, u dan
iħaffef l-implimentazzjoni tiegħu u b'hekk jintuża biex jitnedew
miżuri li jkunu direttament ta' benefiċju għall-integrazzjoni
ta' żgħażagħ Ewropej fis-suq tax-xogħol, notevolment
permezz tal-provvediment ta' impjiegi, apprendistati u skemi ta'
taħriġ.
Jekk il-proposta attwali ma tiġix
adottata, l-implimentazzjoni tal-Inizjattiva se tkompli tkun imdewma ħafna
- kuntrarjament għas-sejħa tal-Kunsill Ewropew għal azzjoni
urġenti. Bħala riżultat tan-nuqqas ta’ finanzjament disponibbli
faċilment, miżuri kruċjali tant meħtieġa ta' politika
għall-integrazzjoni taż-żgħażagħ fis-suq
tax-xogħol ikunu serjament imfixkla.
F’dan il-kuntest, hemm ħtieġa
urġenti li jiżdied l-ammont ta’ finanzjament disponibbli kmieni matul
il-perjodu ta’ programmar għal operazzjonijiet appoġġati
mill-Inizjattiva. Għaldaqstant huwa meħtieġ li jiżdied
il-prefinanzjament inizjali tal-allokazzjoni speċifika
għall-Inizjattiva biex tippermetti li titħaffef l-implimentazzjoni
tal-istess Inizjattiva. Ir-rata ta’ prefinanzjament propost tipprovdi impatt
massimu mingħajr ma tinqabeż id-disponibbiltà tal-baġit
għall-Inizjattiva.
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT
Ma kienx hemm konsultazzjoni mal-partijiet
interessati esterni.
3.           ELEMENTI LEGALI TAL-PROPOSTA
Huwa propost li tiġi introdotta
dispożizzjoni addizzjonali fl-Artikolu 22a tar-Regolament (UE)
Nru 1304/2013, dwar il-prefinanzjament inizjali addizzjonali għal
programmi operazzjonali appoġġati mill-Inizjattiva favur l-Impjiegi
taż-Żgħażagħ.
4.           IMPLIKAZZJONI BAĠITARJA
Il-modifika proposta ma timplika l-ebda tibdil
fil-limiti massimi annwali tal-Qafas Finanzjarju Pluriennali għal impenji
u ħlasijiet skont l-Anness I tar-Regolament (UE) Nru 1311/2013.
Il-proposta hija newtrali għall-finijiet tal-baġit għall-perjodu
ta’ programmar 2014-2020.
Ir-rendikont dettaljat annwali
tal-approprjazzjonijiet ta’ impenn għall-Inizjattiva jibqa’ l-istess.
Il-ħtieġa miżjuda għal
approprjazzjonijiet ta’ pagamenti għall-prefinanzjament inizjali
addizjonali tal-Inizjattiva fl-2015 se jkun kompletament kopert
b'appropjazzjonijiet tal-baġit tal-2015 għall-allokazzjoni
speċifika tal-Inizjattiva. Konsegwentement, il-modifika proposta ma
għandhiex twassal għal akkumulazzjoni ta' talbiet mhux imħallsa
għall-perjodu 2014-2020.
2015/0026 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
li jemenda r-Regolament (UE) Nru 1304/2013
tal-Parlament Ewropew u tal-Kunsill dwar il-Fond Soċjali Ewropew,
fir-rigward ta' żieda tal-ammont ta’ prefinanzjament inizjali mħallas
għal programmi operazzjonali appoġġati mill-Inizjattiva favur
l-Impjiegi taż-Żgħażagħ
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b’mod partikolari l-Artikolu 164
tiegħu,
Wara li kkunsidraw il-proposta tal-Kummissjoni
Ewropea,
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Wara li kkunsidraw l-opinjoni tal-Kumitat
Ekonomiku u Soċjali Ewropew[1],

Wara li kkunsidraw l-opinjoni tal-Kumitat tar-Reġjuni[2],
Filwaqt li jaġixxu f'konformità
mal-proċedura leġiżlattiva ordinarja,
Billi:
(1)       Fid-dawl tal-livelli
għolja persistenti ta' qgħad fost
iż-żgħażagħ fl-Unjoni, ġiet stabbilita
Inizjattiva favur l-Impjiegi taż-Żgħażagħ biex
tagħti appoġġ liż-żgħażagħ li huma
barra mill-edukazzjoni, impjieg jew taħriġ fir-reġjuni l-aktar
affettwati. Biex ikun żgurat rispons mgħaġġel
għall-ġlieda kontra l-qgħad fost
iż-żgħażagħ, ir-Regolament (UE) Nru 1303/2013
tal-Parlament Ewropew u tal-Kunsill[3]
u r-Regolament (UE) Nru 1304/2013 tal-Parlament Ewropew u tal-Kunsill[4] jistabbilixxu
dispożizzjonijiet biex tkun permessa l-mobilizzazzjoni aktar
mgħaġġla tar-riżorsi allokati lill-Inizjattiva,
inkluż, fost l-oħrajn, l-impenn tar-riżorsi kollha fl-ewwel
sentejn tal-perjodu ta' programmar, il-possibbiltà li jkunu adottati programmi
operazzjonali dedikati għall-Inizjattiva qabel ma l-Ftehim ta'
Sħubija jitressaq quddiem il-Kummissjoni u l-eliġibbiltà tan-nefqa
mġarrba mill-operazzjonijiet bħala parti mill-Inizjattiva sa mill-1 ta'
Settembru 2013.
(2)       Il-limitazzjonijiet
baġitarji ffaċċjati mill-Istati Membri u n-nuqqas ta’
finanzjament disponibbli fl-istadju inizjali tal-perjodu ta’ programmar
ikkawżaw dewmien sinifikanti fl-implimentazzjoni tal-Inizjattiva.
Ir-Regolament (UE) Nru 1303/2013 jistabbilixxi l-livelli għall-ammont
ta' prefinanzjament inizjali li għandu jitħallas biex ikun
żgurat li l-Istati Membri għandhom il-mezzi biex jagħtu
l-appoġġ lill-benefiċjarji mill-bidu tal-implimentazzjoni
tal-programmi operazzjonali. Fil-kuntest tal-Inizjattiva favur l-Impjiegi
taż-Żgħażagħ dawn l-ammonti ġew meqjusa li
mhumiex biżżejjed sabiex jagħtu l-ħlasijiet
meħtieġa lill-benefiċjarji għall-implimentazzjoni tal-operazzjonijiet.

(3)       Biex ikunu indirizzati
l-limitazzjonijiet baġitarji ffaċċjati mill-Istati Membri
fl-istadju inizjali tal-perjodu ta' programmar u, filwaqt li titqies
il-ħtieġa urġenti li jiġi indirizzat il-qgħad fost
iż-żgħażagħ u l-elementi speċifiċi tal-Inizjattiva,
huwa xieraq li jiġu stabbiliti dispożizzjonijiet biex ikun
ikkumplimentat ir-Regolament (UE) Nru 1303/2013,  bil-għan li jiżdied
il-livell tal-prefinanzjament inizjali mħallas lill-programmi
operazzjonali appoġġati mill-Inizjattiva fl-2015. Biex jiġi
żgurat li l-Istati Membri jkollhom biżżejjed mezzi biex
jagħmlu ħlasijiet lill-benefiċjarji responsabbli
mill-implimentazzjoni ta’ operazzjonijiet li jindirizzaw il-qgħad fost
iż-żgħażagħ, fl-2015 għandu jitħallas ammont
tal-prefinanzjament inizjali addizjonali mill-allokazzjoni speċifika
għall-Inizjattiva għall-programmi operazzjonali appoġġati
mill-istess Inizjattiva, biex ikunu kkumplimentati l-ammonti ta'
prefinanzjament imħallsa f'konformità mar-Regolament (UE) Nru 1303/2013.
(4)       Sabiex ikun żgurat li
l-ammont inizjali ta’ prefinanzjament addizzjonali jintuża
għall-implimentazzjoni immedjata tal-Inizjattiva, għandu jkun previst
li dan l-ammont jiġi rimborżat lill-Kummissjoni, jekk
il-kontribuzzjoni tal-Unjoni mill-Inizjattiva ma tammontax għal livell
xieraq fl-applikazzjonijiet ta’ ħlas interim mressqa quddiem
il-Kummissjoni tnax-il (12) xahar wara d-dħul fis-seħħ ta’ dan
ir-Regolament.
(5)       Sabiex tkun tista' ssir
applikazzjoni fil-pront tal-miżuri stipulati f'dan ir-Regolament, dan
ir-Regolament għandu jidħol fis-seħħ fil-jum ta' wara
l-pubblikazzjoni tiegħu f'Il-Ġurnal Uffiċjali tal-Unjoni
Ewropea.
(6)       Ir-Regolament (UE) Nru
1304/2013 għandu għaldaqstant jiġi emendat,
ADOTTAW DAN IR-REGOLAMENT:
Artikolu 1
Fir-Regolament (UE) Nru 1304/2013,
jiddaħħal l-Artikolu 22a li ġej:
"Artikolu 22a
Ħlas
ta’ prefinanzjament addizzjonali għal programmi operazzjonali
appoġġati mill-Inizjattiva favur l-Impjiegi
taż-Żgħażagħ
1.           Minbarra l-ammont ta’
prefinanzjament inizjali mħallas skont il-punt (b)
tal-Artikolu 134(1) tar-Regolament (UE) Nru 1303/2013, ammont ta’
prefinanzjament inizjali mill-allokazzjoni speċifika
għall-Inizjattiva għandu jitħallas fl-2015 għall-programmi
operazzjonali kollha appoġġati mill-istess Inizjattiva,
irrispettivament mill-għamla tal-arranġament ta’ programmar
f'konformità mal-Artikolu 18, sabiex il-prefinanzjament inizjali
mill-allokazzjoni speċifika għall-Inizjattiva jiżdied għal
30 %.
2.           Għall-finijiet
tal-kalkolu tal-prefinanzjament addizzjonali li għandu jitħallas
skont il-paragrafu 1, l-ammonti mħallsa mill-allokazzjoni speċifika
għall-Inizjattiva għall-programm operazzjonali f'konformità mal-punt
(b) tal-Artikolu 134(1) tar-Regolament (UE) Nru 1303/2013
għandhom jitnaqqsu.
3.           Jekk tnax-il (12) xahar wara
d-dħul fis-seħħ ta’ dan ir-Regolament, l-Istati Membri ma
jressqux applikazzjonijiet ta’ ħlas interim fejn il-kontribuzzjoni
tal-Unjoni mill-Inizjattiva jkun mill-inqas ugwali għal 50 %
tal-prefinanzjament addizzjonali, huma għandhom jirrimborżaw
lill-Kummissjoni l-ammont totali ta’ prefinanzjament addizzjonali mħallas
f'konformità mal-paragrafu 1. Il-kontribuzzjoni mill-allokazzjoni
speċifika għall-Inizjattiva għall-programm operazzjonali
kkonċernat ma għandhiex tiġi affettwata minn tali rimborż.”
Artikolu 2
Dan ir-Regolament għandu jidħol
fis-seħħ fil-jum ta' wara l-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
Għall-Parlament Ewropew                                                     Għall-Kunsill
Il-President                                                                              Il-President
RAPPORT FINANZJARJU
LEĠIŻLATTIV
1.           QAFAS
TAL-PROPOSTA/TAL-INIZJATTIVA
              1.1.    Titolu tal-proposta/tal-inizjattiva
              1.2.    Qasam/oqsma
tal-politika konċernat/i fl-istruttura ABM/ABB
              1.3.    Natura
tal-proposta/tal-inizjattiva
              1.4.    Għan/ijiet

              1.5.    Raġunijiet
għall-proposta/għall-inizjattiva
              1.6.    Tul
u impatt finanzjarju
              1.7.    Metodu/metodi
ta’ mmaniġġjar previst/i
2.           MIŻURI TA’ ĠESTJONI

              2.1.    Regoli
ta’ monitoraġġ u rappurtar
              2.2.    Sistema
ta’ ġestjoni u kontroll
              2.3.    Miżuri
għall-prevenzjoni ta’ frodi u rregolaritajiet
3.           STIMA TAL-IMPATT FINANZJARJU
TAL-PROPOSTA/TAL-INIZJATTIVA
              3.1.    Intestatura/i
tal-qafas finanzjarju pluriennali u l-linja/i baġitarja/i tan-nefqa
affettwati
              3.2.    Impatt
stmat fuq in-nefqa
              3.2.1. Sommarju tal-impatt
stmat fuq in-nefqa
              3.2.2. Impatt stmat fuq
l-approprjazzjonijiet operazzjonali
              3.2.3. Impatt stmat fuq
l-approprjazzjonijiet ta’ natura amministrattiva
              3.2.4. Kompatibbiltà
mal-qafas finanzjarju pluriennali attwali
              3.2.5. Kontribuzzjonijiet
minn partijiet terzi
              3.3.    Impatt stmat fuq id-dħul
RAPPORT
FINANZJARJU LEĠIŻLATTIV
1.           QAFAS
TAL-PROPOSTA/TAL-INIZJATTIVA
1.1.        Titolu tal-proposta/tal-inizjattiva

Proposta
għal emenda tar-Regolament (UE) Nru 1304/2013 tal-Parlament Ewropew u
tal-Kunsill dwar il-Fond Soċjali Ewropew, fir-rigward ta' żieda
tal-ammont ta’ prefinanzjament inizjali mħallas għal programmi
operazzjonali appoġġati mill-Inizjattiva favur l-Impjiegi
taż-Żgħażagħ
1.2.        Qasam/oqsma tal-politika
konċernat/i fl-istruttura ABM/ABB[5]

4
Impjiegi, affarijiet soċjali u inklużjoni
040264
Inizjattiva favur l-Impjiegi
1.3.        Natura
tal-proposta/tal-inizjattiva
¨ Il-proposta/l-inizjattiva
hija relatata ma' azzjoni ġdida
¨ Il-proposta/l-inizjattiva
tirrigwarda azzjoni ġdida li ssegwi proġett pilota/azzjoni
preparatorja[6]
x Il-proposta/l-inizjattiva
tirrigwarda l-estensjoni ta’ azzjoni eżistenti
¨ Il-proposta/l-inizjattiva
tirrigwarda azzjoni diretta mill-ġdid lejn azzjoni ġdida
1.4.        Għan/ijiet
1.4.1.     L-għan/ijiet
strateġiku/strateġiċi pluriennali tal-Kummissjoni fil-mira
tal-proposta/tal-inizjattiva
Mhux
Applikabbli
1.4.2.     L-għan/ijiet
speċifiku/speċifiċi u l-attività/ajiet ABM/ABB ikkonċernata/i

Nru tal-għan speċifiku
Mhux
Applikabbli
Attività/ajiet ABM/ABB ikkonċernat/i
Mhux
Applikabbli
1.4.3.     Riżultat/i u impatt
mistennija
Speċifika
l-effetti li l-proposta/inizjattiva għandu jkollha fuq
il-benefiċjarji/gruppi fil-mira.
Mhux
Applikabbli
1.4.4.     Indikaturi tar-riżultati
u l-impatt
Speċifika
l-indikaturi għall-monitoraġġ tal-implimentazzjoni
tal-proposta/tal-inizjattiva.
Mhux
Applikabbli
1.5.        Raġunijiet
għall-proposta/għall-inizjattiva
1.5.1.     Rekwiżit/i li
għandu/hom jiġi/u sodisfat/i fuq terminu qasir jew twil
Mhux
Applikabbli
1.5.2.     Valur miżjud
tal-involviment tal-UE
Mhux
Applikabbli
1.5.3.     Tagħlim miksub minn
esperjenzi simili fl-imgħoddi
Mhux
Applikabbli
1.5.4.     Kompatibbiltà u sinerġija
possibbli ma’ strumenti xierqa oħra
Mhux
Applikabbli
1.6.        Tul u impatt finanzjarju
¨ Proposta/inizjattiva ta’ tul limitat
–
x Proposta/inizjattiva fis-seħħ mill-01/01/2015 sal-31/12/2023
–
x Impatt finanzjarju fl-2015
¨ Proposta/inizjattiva ta' tul
taż-żmien mhux limitat
–
Implimentazzjoni b'perjodu ta' bidu minn SSSS sa
SSSS,
–
segwit minn tħaddim fuq skala sħiħa.
1.7.        Metodu/metodi ta’
ġestjoni previst/i[7]
¨ Ġestjoni diretta mill-Kummissjoni
–
¨ mid-dipartimenti tagħha, inkluż mill-persunal tagħha
fid-delegazzjonijiet tal-Unjoni;
–
¨  mill-aġenziji eżekuttivi
x Ġestjoni konġunta mal-Istati Membri
¨ Ġestjoni indiretta permezz tad-delega tal-kompiti ta’ implimentazzjoni baġitarja
lil:
–
¨ pajjiżi terzi jew il-korpi nnominati minnhom;
–
¨ organizzazzjonijiet internazzjonali u l-aġenziji tagħhom
(iridu jiġu speċifikati);
–
¨il-BEI u l-Fond Ewropew tal-Investiment;
–
¨ korpi msemmijin fl-Artikoli 208 u 209 tar-Regolament Finanzjarju;
–
¨ korpi tal-liġi pubblika;
–
¨ korpi regolati mid-dritt privat b'missjoni ta’ servizz pubbliku sa
fejn jipprovdu garanziji finanzjarji adegwati;
–
¨ korpi rregolati mid-dritt privat ta’ Stat Membru li jkunu fdati
bl-implimentazzjoni ta’ sħubija pubblika privata u li jipprovdu garanziji
finanzjarji adegwati;
–
¨ persuni fdati bl-implimentazzjoni ta’ azzjonijiet speċifiċi
fil-PESK skont it-Titolu V tat-TUE, u identifikati fl-att bażiku
rilevanti.
–       Jekk ikun indikat aktar minn metodu wieħed
ta’ ġestjoni, jekk jogħġbok agħti d-dettalji fit-taqsima
“Kummenti”.
Kummenti
Mhux
Applikabbli
2.           MIŻURI TA’
ĠESTJONI
2.1.        Regoli ta’
monitoraġġ u rappurtar
Speċifika
l-frekwenza u l-kundizzjonijiet.
Mhux
Applikabbli
2.2.        Sistema ta’ ġestjoni u
kontroll
2.2.1.     Riskju(i) identifikat(i)
Mhux
Applikabbli
2.2.2.     Tagħrif li
jikkonċerna s-sistema ta’ kontroll intern
Mhux
Applikabbli
2.2.3.     Stima tal-kosti u
tal-benefiċċji tal-kontrolli u valutazzjoni tal-livell mistenni
tar-riskju ta’ żball
Mhux
Applikabbli
2.3.        Miżuri
għall-prevenzjoni ta’ frodi u rregolaritajiet
Speċifika
l-miżuri ta' prevenzjoni u protezzjoni eżistenti jew previsti.
Mhux
Applikabbli
3.           STIMA TAL-IMPATT FINANZJARJU
TAL-PROPOSTA/TAL-INIZJATTIVA
3.1.        Intestatura(i) tal-qafas
finanzjarju multiannwali u linja(i) baġitarja(i) tan-nefqa affettwati
·      Il-linji baġitarji eżistenti
Fl-ordni
tal-intestaturi tal-qafas finanzjarju multiannwali u linji baġitarji.
 Intestatura tal-qafas finanzjarju multiannwali || Linja baġitarja || Tip ta' nefqa || Kontribuzzjoni
 Numru [Intestatura….............................................….] || Diff./mhux-diff.[8] || minn pajjiżi tal-EFTA[9]   || minn pajjiżi kandidati[10]   || minn pajjiżi terzi || fis-sens tal-Artikolu 21(2)(b) tar-Regolament Finanzjarju
 1 Tkabbir intelliġenti u inklussiv || 04.0264 [Inizjattiva favur l-Impjiegi]   || Diff. || LE || LE || LE || LE
·      Linji baġitarji ġodda mitluba
Fl-ordni
tal-intestaturi tal-qafas finanzjarju multiannwali u linji baġitarji.
 Intestatura tal-qafas finanzjarju multiannwali || Linja baġitarja || Tip ta' nefqa || Kontribuzzjoni
 Numru [Intestatura….............................................….] || Diff./mhux-diff. || minn pajjiżi tal-EFTA || minn pajjiżi kandidati || minn pajjiżi terzi || fis-sens tal-Artikolu 21(2)(b) tar-Regolament Finanzjarju
   || [XX.YY.YY.YY]   ||   || IVA/LE || IVA/LE || IVA/LE || IVA/LE
3.2.        Impatt stmat fuq in-nefqa
Il-modifika proposta ma timplika l-ebda tibdil
fil-limiti massimi tal-Qafas Finanzjarju Pluriennali għal impenji u
ħlasijiet skont l-Anness I tar-Regolament (UE) Nru 1311/2013.
Ir-rendikont dettaljat annwali
tal-approprjazzjonijiet ta’ impenn għall-Inizjattiva favur l-Impjiegi
taż-Żgħażagħ jibqa’ l-istess.
Il-ħtieġa miżjuda għal
approprjazzjonijiet ta’ pagamenti għall-prefinanzjament inizjali
addizjonali tal-Inizjattiva fl-2015 se jkun kopert mill-appropjazzjonijiet
tat-TITOLU 4 (Impjiegi, Affarijiet Soċjali u Inklużjoni)
tal-baġit tal-2015 għall-FSE u l-Inizjattiva favur l-Impjiegi
taż-Żgħażagħ.
3.2.1.     Sommarju tal-impatt stmat fuq
in-nefqa
EUR miljun (sa tliet punti deċimali)
 Intestatura tal-qafas finanzjarju pluriennali || Numru 1 || Tkabbir Intelliġenti u Inklużiv
 DĠ: EMPL ||   ||   || 2014 || 2015 || 2016 || 2017 || 2018[11] || 2019 || 2020 || TOTAL
  Approprjazzjonijiet operazzjonali ||   ||   ||   ||   ||   ||   ||   ||
 04.0264 Inizjattiva favur l-Impjiegi taż-Żgħażagħ   || Impenji || (1) || 0 || 0 || 0 || 0 || 0 || 0 || 0 || 0
 Pagamenti || (2) || 0 || 930.000 || 0 || 0 || -930.000 || 0 || 0 || 0
 Approprjazzjonijiet ta’ natura amministrattiva ffinanzjati mill-pakkett ta’ programmi speċifiċi[12]   ||   ||   ||   ||   ||   ||   ||   ||
 Mhux Applikabbli ||   || (3) ||   ||   ||   ||   ||   ||   ||   ||
 TOTAL tal-approprazzjonijiet għal DĠ EMPL || Impenji || =1+1a +3 || 0 || 0 || 0 || 0 || 0 || 0 || 0 || 0
 Pagamenti || =2+2a +3 || 0 || 930.000 || 0 || 0 || -930.000 || 0 || 0 || 0
  TOTAL tal-approprjazzjonijiet operazzjonali || Impenji || (4) || 0 || 0 || 0 || 0 || 0 || 0 || 0 || 0
 Pagamenti || (5) || 0 || 930.000 || 0 || 0 || -930.000 || 0 || 0 || 0
  TOTAL tal-approprjazzjonijiet ta' natura amministrattiva ffinanzjati mill-pakkett għal programmi speċifiċi || (6) || 0 || 0 || 0 || 0 || 0 || 0 || 0 || 0
 TOTAL tal-approprazzjonijiet taħt INTESTATURA 1 tal-qafas finanzjarju pluriennali || Impenji || =4+ 6 || 0 || 0 || 0 || 0 || 0 || 0 || 0 || 0
 Pagamenti || =5+ 6 || 0 || 930.000 || 0 || 0 || -930.000 || 0 || 0 || 0
Jekk aktar minn intestatura waħda hija affettwata
mill-proposta / mill-inizjattiva:
  TOTAL tal-approprjazzjonijiet operazzjonali || Impenji || (4) ||   ||   ||   ||   ||   ||   ||   ||
 Pagamenti || (5) ||   ||   ||   ||   ||   ||   ||   ||
  TOTAL tal-approprjazzjonijiet ta' natura amministrattiva ffinanzjati mill-pakkett għal programmi speċifiċi || (6) ||   ||   ||   ||   ||   ||   ||   ||
 TOTAL tal-approprazzjonijiet taħt l-INTESTATURI 1 sa 4tal-qafas finanzjarju pluriennali (Ammont ta' referenza) || Impenji || =4+ 6 ||   ||   ||   ||   ||   ||   ||   ||
 Pagamenti || =5+ 6 ||   ||   ||   ||   ||   ||   ||   ||
 Intestatura tal-qafas finanzjarjupluriennali || 5 || "Nefqa amministrattiva"
EUR miljun (sa tliet punti deċimali)
   ||   ||   || SenaN || SenaN+1 || SenaN+2 || SenaN+3 || Daħħal snin daqskemm ikun meħtieġ sabiex turi t-tul tal-impatt (ara l-punt 1.6) || TOTAL
 DĠ: <…….> ||
  Riżorsi umani ||   ||   ||   ||   ||   ||   ||   ||
  Nefqa amministrattiva oħra ||   ||   ||   ||   ||   ||   ||   ||
 TOTAL DĠ <…….> || Approprjazzjonijiet ||   ||   ||   ||   ||   ||   ||   ||
 TOTAL tal-approprazzjonijiet taħt INTESTATURA 5 tal-qafas finanzjarju pluriennali || (Total tal-impenji = Total tal-pagamenti) ||   ||   ||   ||   ||   ||   ||   ||
EUR miljun (sa tliet punti deċimali)
   ||   ||   || Sena N[13] || SenaN+1 || SenaN+2 || SenaN+3 || Daħħal snin daqskemm ikun meħtieġ sabiex turi t-tul tal-impatt (ara l-punt 1.6) || TOTAL
 TOTAL tal-approprazzjonijiet taħt l-INTESTATURI 1 sa 5 tal-qafas finanzjarju pluriennali || Impenji ||   ||   ||   ||   ||   ||   ||   ||
 Pagamenti ||   ||   ||   ||   ||   ||   ||   ||
3.2.2.     L-impatt stmat fuq
l-approprjazzjonijiet operattivi
–
¨  Il-proposta/inizjattiva ma teħtieġx l-użu ta’
approprjazzjonijiet operazzjonali
–
x Il-proposta/inizjattiva teħtieġ l-użu ta’
approprjazzjonijiet operattivi, kif spjegat hawn taħt:
Approprjazzjonijiet għall-impenji f’miljuni ta’
Euro (sat-tielet punt deċimali)
 Indika l-għanijiet u r-riżultati   ò ||   ||   || SenaN || SenaN+1 || SenaN+2 || SenaN+3 || Daħħal snin daqskemm ikun meħtieġ sabiex turi t-tul tal-impatt (ara l-punt 1.6) || TOTAL
 RIŻULTATI
 Tip[14]   || Kost medju || Le || Kost || Le || Kost || Le || Kost || Le || Kost || Le || Kost || Le || Kost || Le || Kost || Nru totali || Spiża totali
 GĦAN SPEĊIFIKU Nru 1[15]… ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Riżultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Riżultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Riżultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Subtotal għall-għan speċifiku Nru 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||
 GĦAN SPEĊIFIKU Nru 2 ... ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Riżultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Subtotal għall-għan speċifiku Nru 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||
 SPIŻA TOTALI ||   ||   ||   ||   ||   ||   ||   ||   ||   ||   ||   ||   ||   ||   ||   ||
3.2.3.     Impatt stmat fuq
l-approprjazzjonijiet ta’ natura amministrattiva
3.2.3.1.  Sommarju
–
x Il-proposta/l-inizjattiva ma teħtieġx l-użu ta’
approprjazzjonijiet ta' natura amministrattiva
–
¨  Il-proposta/l-inizjattiva teħtieġ l-użu ta’
approprjazzjonijiet ta’ natura amministrattiva, kif spjegat hawn taħt:
EUR miljun (sa tliet
punti deċimali)
   || SenaN [16] || SenaN+1 || SenaN+2 || SenaN+3 || Daħħal snin daqskemm ikun meħtieġ sabiex turi t-tul tal-impatt (ara l-punt 1.6) || TOTAL
 INTESTATURA 5 tal-qafas finanzjarju pluriennali ||   ||   ||   ||   ||   ||   ||   ||
 Riżorsi umani ||   ||   ||   ||   ||   ||   ||   ||
 Nefqa amministrattiva oħra ||   ||   ||   ||   ||   ||   ||   ||
 Subtotal tal-INTESTATURA 5 tal-qafas finanzjarju pluriennali ||   ||   ||   ||   ||   ||   ||   ||
 Barra INTESTATURA 5[17]tal-qafas finanzjarju pluriennali   ||   ||   ||   ||   ||   ||   ||   ||
 Riżorsi umani ||   ||   ||   ||   ||   ||   ||   ||
 Nefqa oħrata’ natura amministrattiva ||   ||   ||   ||   ||   ||   ||   ||
 Subtotal barra INTESTATURA 5 tal-qafas finanzjarju pluriennali ||   ||   ||   ||   ||   ||   ||   ||
 TOTAL ||   ||   ||   ||   ||   ||   ||   ||
L-approprjazzjonijiet
meħtieġa għar-riżorsi umani u spejjeż oħrajn ta’
natura amministrattiva se jiġu ssodisfati minn approprjazzjonijiet
mid-DĠ li diġà huma assenjati lill-immaniġġjar tal-azzjoni
u/jew kienu riallokati fi ħdan id-DĠ, flimkien, jekk neċessarju,
ma’ xi allokazzjoni addizjonali li tista’ tkun mogħtija lid-DĠ ta’
ġestjoni taħt il-proċedura ta’ allokazzjoni annwali u fid-dawl
tal-limitazzjonijiet tal-baġit.
3.2.3.2.  Ħtiġijiet stmati ta’
riżorsi umani
–
x Il-proposta/inizjattiva ma teħtieġx l-użu ta’
riżorsi umani.
–
¨  Il-proposta/inizjattiva teħtieġ l-użu ta’ riżorsi
umani, kif spjegat hawn taħt:
Stima li trid tingħata f’unitajiet
ekwivalenti għal full time
 ||   || SenaN || SenaN+1 || Sena N+2 || Sena N+3 || Daħħal snin daqskemm ikun meħtieġ sabiex turi t-tul tal-impatt (ara l-punt 1.6)
 ||  Postijiet tal-pjan ta' stabbiliment (uffiċjali u persunal temporanju) ||   ||
 || XX 01 01 01 (il-Kwartieri Ġenerali u l-Uffiċċji ta’ Rappreżentanza tal-Kummissjoni) ||   ||   ||   ||   ||   ||   ||
 || XX 01 01 02 (Delegazzjonijiet) ||   ||   ||   ||   ||   ||   ||
 || XX 01 05 01 (Riċerka indiretta) ||   ||   ||   ||   ||   ||   ||
 || 10 01 05 01 (Riċerka diretta) ||   ||   ||   ||   ||   ||   ||
  Persunal estern (Ekwivalenti għal unità ta' ingaġġ full-time: FTE)[18]   ||
 || XX 01 02 01 (AC, END, INT mill-‘pakkett globali’) ||   ||   ||   ||   ||   ||   ||
 || XX 01 02 02 (AC, AL, END, INT u JED fid-delegazzjonijiet) ||   ||   ||   ||   ||   ||   ||
 || XX 01 04 yy [19]   || - fil-Kwartieri Ġenerali   ||   ||   ||   ||   ||   ||   ||
 || - f'Delegazzjonijiet ||   ||   ||   ||   ||   ||   ||
 || XX 01 05 02 (AC, END, INT - Riċerka indiretta) ||   ||   ||   ||   ||   ||   ||
 || 10 01 05 02 (AC, END, INT - Riċerka diretta) ||   ||   ||   ||   ||   ||   ||
 || Linji baġitarji oħra (speċifika) ||   ||   ||   ||   ||   ||   ||
 || TOTAL ||   ||   ||   ||   ||   ||   ||
XX huwa l-qasam
ta' politika jew it-titolu tal-baġit ikkonċernat.
Ir-riżorsi umani
meħtieġa se jkunu milħuqa mill-persunal tad-DĠ li diġà
huma assenjati bil-ġestjoni tal-azzjoni u/jew ġew allokati
mill-ġdid fi ħdan id-DĠ, flimkien, jekk ikun meħtieġ,
ma' kwalunkwe allokazzjoni addizzjonali li tista’ tingħata lid-DĠ li
jkun qed iġesti skont il-proċedura ta’ allokazzjoni annwali u
fid-dawl tal-limitazzjoni baġitarji eżistenti.
Deskrizzjoni
tal-kompiti li jridu jitwettqu:
 Uffiċjali u persunal temporanju ||
 Persunal estern ||
3.2.4.     Kompatibbiltà mal-qafas
finanzjarju pluriennali attwali
–
x Il-proposta/inizjattiva hija kompatibbli mal-qafas finanzjarju
pluriennali kurrenti.
–
¨  Il-proposta/inizjattiva ser teħtieġ programmar
mill-ġdid tal-intestatura rilevanti fil-qafas finanzjarju pluriennali.
Spjega x’riprogrammar huwa meħtieġ, filwaqt
li tispeċifika l-linji baġitarji kkonċernati u l-ammonti
korrispondenti.
–
¨  Il-proposta/inizjattiva teħtieġ applikazzjoni tal-istrument
ta' flessibbiltà jew reviżjoni tal-qafas finanzjarju pluriennali.
Spjega x’inhu meħtieġ, filwaqt li
tispeċifika l-intestaturi u l-linji baġitarji kkonċernati u
l-ammonti korrispondenti.
3.2.5.     Kontribuzzjonijiet minn
partijiet terzi
–
Il-proposta/inizjattiva ma tipprovdix għal
kofinanzjament minn partijiet terzi.
–
Il-proposta/inizjattiva tistipula l-kofinanzjament
stmat hawn taħt:
Approprjazzjonijiet f’miljuni ta’ EUR (sa tliet punti
deċimali)
   || SenaN || SenaN+1 || SenaN+2 || SenaN+3 || Daħħal snin daqskemm ikun meħtieġ sabiex turi t-tul tal-impatt (ara l-punt 1.6) || Totali
 Speċifika l-korp ta’ kofinanzjament ||   ||   ||   ||   ||   ||   ||   ||
 TOTAL tal-approprjazzjonijiet kofinanzjati ||   ||   ||   ||   ||   ||   ||   ||
3.3.        Impatt stmat fuq id-dħul

–
x Il-proposta/l-inizjattiva ma għandha l-ebda impatt finanzjarju
fuq id-dħul.
–
¨  Il-proposta/inizjattiva għandha l-impatt finanzjarju li ġej:
–
¨         fuq ir-riżorsi proprji
–
¨         fuq dħul mixxellanju
EUR
miljun (sa tliet punti deċimali)
 Il-linja tad-dħul baġitarju: || Approprjazzjonijiet disponibbli għas-sena finanzjarja kurrenti || Impatt tal-proposta/tal-inizjattiva[20]
 SenaN || SenaN+1 || SenaN+2 || SenaN+3 || Daħħal snin daqskemm ikun meħtieġ sabiex turi t-tul tal-impatt (ara l-punt 1.6)
 L-Artikolu …. ||   ||   ||   ||   ||   ||   ||   ||
Għal dħul
mixxellanju “assenjat”, speċifika l-linja/linji tan-nefqa tal-baġit
affettwat(i).
Speċifika l-metodu
għall-kalkolu tal-impatt fuq id-dħul.
[1]               ĠU C , , p. .
[2]               ĠU C , , p. .
[3]               Ir-Regolament (UE) Nru 1303/2013 tal-Parlament
Ewropew u tal-Kunsill tas-17 ta’ Diċembru 2013 li
jistabbilixxi dispożizzjonijiet komuni dwar il-Fond Ewropew
għall-Iżvilupp Reġjonali, il-Fond Soċjali Ewropew, il-Fond
ta' Koeżjoni, il-Fond Agrikolu Ewropew għall-Iżvilupp Rurali u
l-Fond Marittimu u tas-Sajd Ewropew u li jistabbilixxi d-dispożizzjonijiet
ġenerali dwar il-Fond Ewropew għall-Iżvilupp Reġjonali,
il-Fond Soċjali Ewropew, il-Fond ta' Koeżjoni u l-Fond Ewropew
għall-Affarijiet Marittimi u s-Sajd u li jħassar ir-Regolament
tal-Kunsill (KE) Nru 1083/2006,             ĠU L 347,
20.12.2013, p. 320.
[4]               Ir-Regolament (UE) Nru 1304/2013 tal-Parlament Ewrolpew
u tal-Kunsill tas-17 ta’ Diċembru 2013 dwar il-Fond Soċjali Ewropew u
li jħassar ir-Regolament tal-Kunsill (KE) Nru 1081/2006, ĠU L 347,
20.12.2013, p. 470.
[5]               ABM: immaniġġjar ibbażat fuq l-attività;
ABB: ibbaġitjar ibbażat fuq l-attività.
[6]               Kif imsemmi fl-Artikolu 54(2)(a) jew (b) tar-Regolament
Finanzjarju.
[7]               Id-dettalji tal-metodi ta' ġestjoni u r-referenzi
għar-Regolament Finanzjarju jistgħu jinsabu fuq is-sit tal-BudgWeb: http://www.cc.cec/budg/man/budgmanag/budgmanag_en.html
[8]               Diff:= Approprjazzjonijiet differenzjati / Mhux diff. =
Approprjazzjonijiet mhux differenzjati
[9]               EFTA: Assoċjazzjoni Ewropea tal-Kummerċ
Ħieles.
[10]             Pajjiżi kandidati u, fejn applikabbli, pajjiżi
kandidati potenzjali mill-Balkani tal-Punent.
[11]             F’konformità mal-Art. 136 tar-Regolament (UE) Nru 1303/2013
il-prefinanzjament għandu jkun ġustifikat (ikklerjat) bin-nefqa
tal-Inizjattiva ddikjarata sal-31/12/2018.
[12]             Għajnuna teknika u/jew amministrattiva u nefqa
b’appoġġ għall-implimentazzjoni ta’ programmi u/jew azzjonijiet
tal-UE (dawk li kienu linji "BA"), riċerka indiretta,
riċerka diretta.
[13]             Is-sena N hija s-sena li fiha tibda l-implimentazzjoni
tal-proposta/inizjattiva.
[14]             Ir-riżultati huma prodotti u servizzi li
għandhom jiġu forniti (eż.: għadd ta' skambji ta' studenti
ffinanzjati, għadd ta' kilometri ta' toroq mibnija, u l-bqija)
[15]             Kif deskritt fil-punt 1.4.2. "Għan/ijiet
speċifiku/speċifiċi …".
[16]             Is-sena N hija s-sena li fiha tibda l-implimentazzjoni
tal-proposta/inizjattiva.
[17]             Għajnuna teknika u/jew amministrattiva u nefqa
b’appoġġ għall-implimentazzjoni ta’ programmi u/jew azzjonijiet
tal-UE (dawk li kienu linji "BA"), riċerka indiretta,
riċerka diretta.
[18]             AC= Aġenti Kuntrattwali; AL = Persunal Lokali; END=
Espert Nazzjonali Sekondat; INT = Persunal tal-Aġenzija; JED= Esperti
Żgħażagħ f'Delegazzjonijiet.
[19]             Sottolimitu massimu, għall-persunal estern kopert
mill-approprjazzjonijiet operazzjonali (dawk li kienu linji "BA").
[20]             Fir-rigward ta’ riżorsi proprji tradizzjonali (dazji
doganali, imposti fuq iz-zokkor), l-ammonti indikati għandhom ikunu
ammonti netti, jiġifieri ammonti grossi wara tnaqqis ta’ 25 %
għall-ispejjeż tal-ġbir.